**Príloha č. 4h)**

|  |
| --- |
| **Zákazky ktorých predpokladaná hodnota bez DPH je nižšia ako 5 000 EUR (ďalej len „zákazky do 5000 EUR“)** §9 ods. 9 Zákona č. 25/2006 Z. z. o verejnom obstarávaní |
| Ak ide o zákazku na dodanie tovaru, uskutočnenie stavebných prác alebo poskytnutie služby, ktorá nespĺňa podmienky podľa § 4 ods. 2 alebo ods. 3, verejný obstarávateľ eviduje a prekladá PPA nasledovné doklady a dokumenty: | Áno/Nie/Nie je potrebné |
|  | informácie a podklady, na základe ktorých bola určená predpokladaná hodnota zákazky (§ 5 ods. 14 ZVO), |  |
|  | písomný záznam z uskutočneného prieskumu trhu a výberu dodávateľa, nie je podmienkou predloženie troch cenových ponúk. Spoločnosti, ktoré predkladajú cenové ponuky nemôžu byť v čase predloženia ponuky personálne alebo majetkovo prepojené. Žiadateľ/Prijímateľ musí písomne zdôvodniť výber úspešného uchádzača (napr. výber na základe prieskumu trhu, formou faxu, web stránky, katalógov, cenových ponúk, atď. okrem telefonického prieskumu). Prieskum musí byť riadne zdokumentovaný, musí byť z neho hodnoverne zrejmý výsledok výberu úspešného uchádzača. |  |
|  | cenová ponuka/y týkajúca/e sa predmetu projektu (originál alebo úradne osvedčená fotokópia), |  |
|  | doklad o dodávke tovarov a/alebo uskutočnení stavebných prác a/alebo poskytnutí služieb |  |
|  | zmluva o dodávke tovarov a/alebo uskutočnení stavebných prác a/alebo poskytnutí služieb uzatvorená s dodávateľom (fotokópia), |  |
|  | v prípade, že plnenie nie je založené na písomnom zmluvnom vzťahu, predkladá objednávku, ktorá nahrádza písomný zmluvný vzťah |  |
|  | v prípade, že predmet projektu nie je formálne zachytený písomným zmluvným vzťahom, ani objednávkou[[1]](#endnote-1), ale iným spôsobom (napr. pokladničným blokom, príjmovým dokladom a pod.), tieto plne nahrádzajú písomný zmluvný vzťah, doklady ale musia jednoznačne a hodnoverne preukazovať formálne príp. aj vecné naplnenie výsledku verejného obstarávania |  |
|  | čestné vyhlásenie žiadateľa že nie je s dodávateľom/mi tovaru, stavebných prác a služieb, ktoré sú predmetom ŽoNFP v konflikte záujmu v zmysle kapitoly č. 4.príručky pre žiadateľa o poskytnutie nenávratného finančného príspevku (konflikt záujmu) |  |

1. Medzi náležitosti objednávky patria najmä: dátum jej vyhotovenia, kompletné a správne identifikačné údaje objednávateľa a dodávateľa (t.j. obchodné meno/ názov, IČO, adresu sídla, príp. kontaktné miesta), jednoznačnú špecifikáciu predmetu zákazky, dohodnutú cenu, lehotu a miesto plnenia, ďalšie náležitosti podľa požiadaviek Objednávateľa. Na objednávke je potrebné zaznamenanie potvrdenia o jej prijatí dodávateľom, resp. musí byť predložená iná relevantná dokumentácia preukazujúca prevzatie záväzku dodávateľa dodať tovar, uskutočniť stavebné práce alebo poskytnúť službu za podmienok určených v objednávke. – do vysvetliviek [↑](#endnote-ref-1)